CELEX: 32022R0853
Language: da
Date: 2022-05-31 00:00:00
Title: Kommissionens gennemførelsesforordning (EU) 2022/853 af 31. maj 2022 om ændring af gennemførelsesforordning (EU) 2018/2019 og gennemførelsesforordning (EU) 2019/2072 for så vidt angår frugter af Momordica charantia L. med oprindelse i Honduras, Mexico, Sri Lanka og Thailand

1.6.2022   
               
               
                  DA
               
               
                  Den Europæiske Unions Tidende
               
               
                  L 150/62
               
            
         KOMMISSIONENS GENNEMFØRELSESFORORDNING (EU) 2022/853
         af 31. maj 2022
         om ændring af gennemførelsesforordning (EU) 2018/2019 og gennemførelsesforordning (EU) 2019/2072 for så vidt angår frugter af Momordica charantia L. med oprindelse i Honduras, Mexico, Sri Lanka og Thailand
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, tredje afsnit, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig risikovurdering en liste over højrisikoplanter, -planteprodukter og andre -objekter.
                  
               
                     (2)
                  
                  
                     Ved Kommissionens gennemførelsesforordning (EU) 2018/2018 (3) er der fastsat særlige regler om den procedure, der skal følges for at udarbejde risikovurderingen af højrisikoplanter, -planteprodukter og andre -objekter, jf. artikel 42, stk. 4, i forordning (EU) 2016/2031.
                  
               
                     (3)
                  
                  
                     Efter en foreløbig risikovurdering blev frugter af Momordica L. med oprindelse i tredjelande eller områder i tredjelande, hvor Thrips palmi Karny vides at forekomme, og hvor der mangler effektive afbødende foranstaltninger over for denne skadegører, opført i bilaget til gennemførelsesforordning (EU) 2018/2019 som højrisikoplanter.
                  
               
                     (4)
                  
                  
                     Den 13. november 2019 indgav Mexico en anmodning til Kommissionen vedrørende eksport til Unionen af frugter af Momordica charantia L. Anmodningen var ledsaget af det respektive tekniske dossier.
                  
               
                     (5)
                  
                  
                     Den 27. november 2019 indgav Honduras, Sri Lanka og Thailand en anmodning til Kommissionen vedrørende eksport til Unionen af frugter af Momordica charantia L. Anmodningerne var ledsaget af det respektive tekniske dossier.
                  
               
                     (6)
                  
                  
                     Den 31. december 2020 vedtog Den Europæiske Fødevaresikkerhedsautoritet (»autoriteten«) videnskabelige udtalelser om varerisikovurderingen af frugter af Momordica charantia L. med oprindelse i Mexico (4), Honduras (5), Sri Lanka (6) og Thailand (7). Thrips palmi Karny var den eneste problematiske skadegører, der blev analyseret i disse udtalelser. Autoriteten evaluerede de risikobegrænsende foranstaltninger, der er beskrevet i dossiererne for den pågældende skadegører, og vurderede sandsynligheden for, at de ville være frie for skadegøreren.
                  
               
                     (7)
                  
                  
                     På grundlag af disse udtalelser kan den plantesundhedsmæssige risiko ved indførsel til Unionen af frugter af Momordica charantia L. fra Honduras, Mexico, Sri Lanka og Thailand imødegås ved hjælp af plantesundhedsmæssige importkrav for at sikre, at denne risiko reduceres til — og holdes på — et acceptabelt niveau. Derfor bør frugter af Momordica charantia L. med oprindelse i de pågældende lande udgå af listen over højrisikoplanter, -planteprodukter og andre -objekter i bilaget til gennemførelsesforordning (EU) 2018/2019.
                  
               
                     (8)
                  
                  
                     De risikobegrænsende foranstaltninger, som Sri Lanka har truffet, anses for tilstrækkelige til at holde den plantesundhedsmæssige risiko ved indførsel til Unionen af frugter af Momordica charantia L. med oprindelse i dette land på et acceptabelt niveau.
                  
               
                     (9)
                  
                  
                     Kommissionen mener, at de risikobegrænsende foranstaltninger, som Honduras, Mexico og Thailand har foreslået i dossiererne, ikke i sig selv er tilstrækkelige til at reducere den plantesundhedsmæssige risiko ved indførsel til Unionen af frugter af Momordica charantia L. med oprindelse i disse lande til et acceptabelt niveau. Derfor bør importen til Unionen af frugter af Momordica charantia L. med oprindelse i disse lande opfylde specifikke importkrav: Disse frugter bør have oprindelse i et skadegørerfrit område eller et produktionssted med fuldstændig fysisk beskyttelse eller et produktionsanlæg, hvor der er truffet en række foranstaltninger vedrørende produktion, håndtering og inspektion af de pågældende frugter.
                  
               
                     (10)
                  
                  
                     Da Thrips palmi Karny er opført i bilag II til Kommissionens gennemførelsesforordning (EU) 2019/2072 (8) som en EU-karantæneskadegører, og da punkt 71 i bilag VII til nævnte gennemførelsesforordning indeholder særlige importkrav for frugter af Momordica L. med oprindelse i alle tredjelande, bør der derfor tilføjes særlige importkrav for frugter af Momordica charantia L. med oprindelse i Honduras, Mexico, Sri Lanka og Thailand i bilag VII til gennemførelsesforordning (EU) 2019/2072.
                  
               
                     (11)
                  
                  
                     Gennemførelsesforordning (EU) 2018/2019 og (EU) 2019/2072 bør derfor ændres.
                  
               
                     (12)
                  
                  
                     For at opfylde Den Europæiske Unions forpligtelser, der følger af Verdenshandelsorganisationens aftale om anvendelsen af sundheds- og plantesundhedsforanstaltninger (9), bør import af frugter af Momordica charantia L. med oprindelse i Honduras, Mexico, Sri Lanka og Thailand genoptages hurtigst muligt. Derfor bør nærværende forordning træde i kraft på tredjedagen efter offentliggørelsen.
                  
               
                     (13)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2018/2019
            Bilaget til gennemførelsesforordning (EU) 2018/2019 ændres som angivet i bilag I til nærværende forordning.
         
         
            Artikel 2
            Ændring af gennemførelsesforordning (EU) 2019/2072
            Bilag VII til gennemførelsesforordning (EU) 2019/2072 ændres som angivet i bilag II til nærværende forordning.
         
         
            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).
         
            (3)  Kommissionens gennemførelsesforordning (EU) 2018/2018 af 18. december 2018 om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, jf. artikel 42, stk. 1, i Europa-Parlamentets og Rådets forordning (EU) 2016/2031 (EUT L 323 af 19.12.2018, s. 7).
         
            (4)  EFSA PLH Panel (EFSA's ekspertpanel for plantesundhed), 2021. Scientific Opinion on the Commodity risk assessment of Momordica charantia fruits from Mexico. EFSA Journal 2021;19(2):6398, 37 s. https://doi.org/10.2903/j.efsa.2021.6398.
         
            (5)  EFSA PLH Panel (EFSA's ekspertpanel for plantesundhed), 2021. Scientific Opinion on the commodity risk assessment of Momordica charantia fruits from Honduras. EFSA Journal 2021;19(2):6395, 34 s. https://doi.org/10.2903/j.efsa.2021.6395.
         
            (6)  EFSA PLH Panel (EFSA's ekspertpanel for plantesundhed), 2021. Commodity risk assessment of Momordica charantia fruits from Sri Lanka. EFSA Journal 2021;19 (2):6397, 35 s. https://doi.org/10.2903/j.efsa.2021.6397.
         
            (7)  EFSA PLH Panel (EFSA's ekspertpanel for plantesundhed), 2021. Scientific Opinion on the commodity risk assessment of Momordica charantia fruits from Thailand. EFSA Journal 2021;19(2):6399, 33 s. https://doi.org/10.2903/j.efsa.2021.6399.
         
            (8)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).
         
            (9)  Verdenshandelsorganisationens aftale om anvendelsen af sundheds- og plantesundhedsforanstaltninger (SPS-aftalen), https://www.wto.org/english/tratop_e/sps_e/spsagr_e.htm.
      
      
         
            BILAG I
            I tabellen i punkt 3 i bilaget til gennemførelsesforordning (EU) 2018/2019, anden kolonne »Beskrivelse«, affattes oplysningerne således:
            
               »Momordica L., undtagen frugter af Momordica charantia L. med oprindelse i Honduras, Mexico, Sri Lanka og Thailand«.
            
         
      
      
         
            BILAG II
            Bilag VII til gennemførelsesforordning (EU) 2019/2072 ændres således:
            
                        a)
                     
                     
                        Punkt 71 affattes således:
                        
                                     
                                 
                                 
                                    Planter, planteprodukter og andre objekter
                                 
                                 
                                    KN-koder
                                 
                                 
                                    Oprindelse
                                 
                                 
                                    Særlige krav
                                 
                              
                                    »71.
                                 
                                 
                                    Frugter af Momordica L., undtagen frugter af Momordica charantia L. med oprindelse i Honduras, Mexico, Sri Lanka og Thailand
                                 
                                 
                                    ex 0709 99 90 
                                 
                                 
                                    Tredjelande
                                 
                                 
                                    Det er officielt konstateret, at frugterne har oprindelse i:
                                    
                                                a)
                                             
                                             
                                                et land, der er anerkendt som værende frit for Thrips palmi Karny i overensstemmelse med de relevante internationale standarder for plantesundhedsforanstaltninger, forudsat at det pågældende tredjelands nationale plantesundhedsmyndighed på forhånd skriftligt har meddelt denne status til Kommissionen,
                                                eller
                                             
                                          
                                                b)
                                             
                                             
                                                et område, der af den nationale plantesundhedsmyndighed i oprindelseslandet er konstateret frit for Thrips palmi Karny i overensstemmelse med de relevante internationale standarder for plantesundhedsforanstaltninger, og som er angivet i plantesundhedscertifikatet, forudsat at det pågældende tredjelands nationale plantesundhedsmyndighed på forhånd skriftligt har meddelt denne status til Kommissionen.«
                                             
                                          
                              
                  
                        b)
                     
                     
                        Følgende punkt 71.1 indsættes mellem punkt 71 og punkt 72:
                        
                                    »71.1.
                                 
                                 
                                    Frugter af Momordica charantia L.
                                 
                                 
                                    ex 0709 99 90 
                                 
                                 
                                    Honduras, Mexico, Sri Lanka og Thailand
                                 
                                 
                                    Det er officielt konstateret, at frugterne:
                                    
                                                a)
                                             
                                             
                                                har oprindelse i et område, der af den nationale plantesundhedsmyndighed i oprindelseslandet er konstateret frit for Thrips palmi Karny i overensstemmelse med de relevante internationale standarder for plantesundhedsforanstaltninger, og som er angivet i plantesundhedscertifikatet, forudsat at det pågældende tredjelands nationale plantesundhedsmyndighed på forhånd skriftligt har meddelt denne status til Kommissionen,
                                                eller
                                             
                                          
                                                b)
                                             
                                             
                                                har oprindelse i et produktionsanlæg med fysisk beskyttelse mod Thrips palmi Karny, og umiddelbart inden eksport er fundet frie for denne skadegører og/eller symptomer herpå ved en officiel inspektion af en repræsentativ prøve defineret i overensstemmelse med international standard ISPM31 (1),
                                                og
                                                er blevet håndteret og emballeret på måder, der forebygger angreb af Thrips Palmi Karny, efter at de har forladt produktionsstedet,
                                                og
                                                plantesundhedscertifikatet indeholder sporbarhedsoplysninger
                                                eller
                                             
                                          
                                                c)
                                             
                                             
                                                er produceret efter en effektiv systematisk tilgang til at sikre, at de er frie for Thrips palmi Karny, som mindst omfatter opfyldelse af alle følgende krav:
                                                
                                                            i)
                                                         
                                                         
                                                            Produktionsstedet:
                                                            
                                                                        —
                                                                     
                                                                     
                                                                        har været udstyret med limfælder til påvisning af Thrips palmi Karny i hele produktionscyklussen
                                                                     
                                                                  
                                                                        —
                                                                     
                                                                     
                                                                        har i løbet af hele produktionscyklussen som minimum været underkastet inspektioner tre gange om ugen og er blevet fundet frit for problematiske symptomer og/eller skadegørerne; i tilfælde af mistanke om forekomst af Thrips palmi Karny er der foretaget passende behandlinger for at sikre, at skadegøreren ikke forekommer
                                                                     
                                                                  
                                                                        —
                                                                     
                                                                     
                                                                        har været underkastet effektiv ukrudtsbekæmpelse for at eliminere alternative værter af Thrips palmi Karny, og
                                                                     
                                                                  
                                                      
                                                            ii)
                                                         
                                                         
                                                            frugterne har været genstand for effektive kulturtekniske bekæmpelsesforanstaltninger mod Thrips palmi Karny, og det pågældende tredjelands nationale plantesundhedsmyndighed har på forhånd skriftligt meddelt disse foranstaltninger til Kommissionen, og
                                                         
                                                      
                                                            iii)
                                                         
                                                         
                                                            de høstede frugter er blevet:
                                                            
                                                                        —
                                                                     
                                                                     
                                                                        håndteret og transporteret til emballeringsfaciliteterne på en måde, der forebygger angreb, efter at de har forladt produktionsstedet
                                                                     
                                                                  
                                                                        —
                                                                     
                                                                     
                                                                        børstet og vasket med vand indeholdende et desinfektionsmiddel for at sikre, at de er frie for larver eller voksne eksemplarer af Thrips palmi Karny
                                                                     
                                                                  
                                                                        —
                                                                     
                                                                     
                                                                        håndteret og emballeret på måder, der forebygger angreb, efter at de har forladt emballeringsfaciliteten
                                                                     
                                                                  
                                                                        —
                                                                     
                                                                     
                                                                        fundet frie for symptomer på Thrips palmi Karny umiddelbart inden eksport ved en officiel inspektion af en repræsentativ prøve defineret i overensstemmelse med international standard ISPM31 og
                                                                     
                                                                  
                                                      
                                                            iv)
                                                         
                                                         
                                                            plantesundhedscertifikatet indeholder sporbarhedsoplysninger.«
                                                         
                                                      
                                          
                              
                  
               (1)  ISPM 31. Methodologies for sampling of consignments (fao.org).